**ŰRLAP EGYÉB BEADVÁNY BENYÚJTÁSÁHOZ**

**2020. ÁPRILIS 1. NAPJÁN FOLYAMATBAN VOLT KÖZIGAZGATÁSI VAGY MUNKAÜGYI NEMPERES ELJÁRÁSBAN**

**NP15 nyomtatvány**

 ***I. Mely esetben kell benyújtani?***

Ezt az űrlapot kell használni azokban a közigazgatási és munkaügyi ügyekben, amelyek 2020. április 1. napján a Kúria, a Fővárosi Törvényszék vagy valamely közigazgatási és munkaügyi bíróság előtt volt folyamatban és a hatásköri változás okán az eljáró új bíróság ügyszáma nem ismert, de fontos okból beadvány benyújtására van szükség az eljárásban.

**Másik űrlap kitöltése szükséges, amennyiben a hatásköri változás okán az eljáró bíróság új ügyszáma már ismertté vált**

* egyéb beadvány benyújtásához (NP12)

 ***II. Ki nyújthatja be ezt a nyomtatványt?***

Ezt az űrlapot az nyújthatja be, aki a bírósághoz valamely olyan nyilatkozatot kíván intézni, amihez nincs rendszeresítve külön űrlap.

 ***III. Milyen lehetőségek vannak a beadvány szövegének feltüntetésére?***

Lehetősége van arra, hogy az adatlapon tüntesse fel a kérelem szövegét, lehetősége van azonban arra is, hogy azt elektronikus dokumentumként csatolja az adatlaphoz. Elektronikus dokumentumként kell csatolni a kérelem mellékleteit is. Felhívjuk figyelmét, hogy a csatolni kívánt dokumentumok (kérelem és mellékletei) együttes mérete nem haladhatja meg a bíróságok központi honlapján ([www.birosag.hu](http://www.birosag.hu/)) közzétett maximális nagyságot. Meghaladó méretnél a beadványt adathordozón kell beküldeni, melyet az adatlapon jelezni kell. Az adathordozón történő beküldéshez olvassa el a P28 jelölésű űrlaphoz tartozó tájékoztatót.

Az egyes pontok kitöltéséhez kérjük figyelmesen olvassa el a kitöltési útmutatót.